**OBAVIJEST POSLODAVCIMA**

Zakon o obavljanju studentskih poslova (NN br.96/18) stupio je na snagu 8.11.2018.g.

**1. Ugovor se sklapa prije početka obavljanja studentskoga posla**,

između izvođača, posrednika i naručitelja posla.

**2. Ugovor se zaključuje za svaki kalendarski mjesec i uvjet je za početak**

**obavljanja studentskoga posla**.

Iznimno, ugovor se može zaključiti i za razdoblje dulje od mjesec dana, ***a najduže do 45 dana, uz navođenje razloga*** ***za njegovo trajanje dulje od mjesec dana.***

Naručitelj posla nakon obavljenoga posla na ugovoru popunjava obračun konačnog broja sati ili dana obavljanja posla (količinu posla) i stavlja svoj potpis, a izvođač svojim potpisom potvrđuje da je suglasan s obračunom.

3. Naručitelj posla je dužan dostaviti ovjereni ugovor posredniku odmah po završetku posla, u protivnom posrednik je dužan poslati opomenu.

**4. Ugovori sklopljeni u 2018. g. moraju se odmah po završetku posla dostaviti posredniku, a najkasnije do 15.01.2019.g.**

Izuzetak su ugovori o obavljanju studentskog posla sklopljeni po Pravilniku o posredovanju pri zapošljavanju redovitih studenata, koji je bio na snazi do **7.11.2018. g**., koji se moraju vratiti u Studentski servis do **31.12.2018. g.**

5. Naručitelj posla je dužan platiti posredniku naknadu za obavljeni posao najkasnije **15 dana od završetka posla.**

6. Neto cijena rada se uvećava sa za **18%.**

7. Minimalna neto cijena sata za studentski posao u **2019. godini iznosi 23,44 kn.**

8. Izvođač ima pravo na **50% uvećanje naknade** za sate rada u **dane**

**državnoga blagdana, za rad noću, za prekovremeni rad i za rad nedjeljom.**

9. Inspekcijski nadzor nad provedbom Zakona i Pravilnika provodit će inspektori i

drugi ovlašteni službenici nadležni za nadzor propisa iz područja rada, poreza, prireza i doprinosa.

10. Uplatu naknade za obavljeni posao pozivamo Vas da izvršite na žiro račun Studentskog centra Osijek koji se vodi kod PRIVREDNE BANKE d.d. broj: HR0623400091100179650.

11. Studentski servis će ispostaviti račune temeljem dostavljenih ugovora koji su izdani sukladno Zakonu o obavljanju studentskih poslova sa sljedećim datumima:

**A) datum izdavanja računa** je datum kada je račun napisan

**B) datum računa**:

- za poslove koji su odrađeni u prethodnom mjesecu, a ugovori dostavljeni do 15-tog u tekućem mjesecu datum računa bit će posljednji dan u mjesecu

(npr. datum završetka posla je 26.11., ugovor je dostavljen na obračun 5.12., datum računa bit će 30.11.),

- za poslove koji su odrađeni u tekućem mjesecu i ugovor je dostavljen u tekućem mjesecu, datum računa bit će dan izdavanja računa (npr. datum završetka studentskog posla je 26.11., ugovor je dostavljen na obračun 27.11., datum računa biti će 27.11)

- svi ugovori dostavljeni na obračun u tekućem mjesecu počev od 16. u mjesecu, a datum završetka posla je u prethodnom mjesecu, datum računa bit će tekući mjesec

(npr. 16.12. je dostavljen ugovor na obračun, datum završetka studentskog posla je 26.11., datum računa bit će 16.12., a datum dospijeća računa je 11.12. -sukladno članku 13. stavku 2. Zakona o obavljanju studentskih poslova\*)

**C) datum obavljanja usluge**–datum završetka studentskog posla

**D) datum dospijeća računa**–datum koji se izračunava prema datumu završetka studentskog posla i iznosi 15 dana od dana završetka studentskog posla-sukladno članku 13.stavku 2. Zakona o obavljanju studentskih poslova\*)

(npr. 26.11. je datum završetka studentskog posla te datum dospijeća računa je 11.12.)

**Napomena**: **datum dospijeća računa može biti prije datuma računa ukoliko ugovori nisu dostavljeni na obračun u zakonskom roku.**

\*Naručitelj posla dužan je posredniku za račun izvođača isplatiti naknade za obavljeni posao najkasnije 15 dana od završetka posla.